**Csongrád Város Polgármesterétől M**

Száma: Önk/110-2/2020.

 Önk/111-2/2020.

Témafelelős: Dr. Juhász László

**E l ő t e r j e s z t é s**

Csongrád Város Önkormányzata Képviselő-testületének

2020. augusztus 27-én tartandó ülésére

**Tárgy:** Díszpolgári cím és „PRO URBE – CSONGRÁD” kitüntetés adományozására eseti bizottság létrehozása.

**Tisztelt Képviselő-testület!**

Csongrád Városi Önkormányzat Képviselő-testülete – a 21/2013. (XI. 21.) és a 22/2013. (XI. 21.) önkormányzati rendeletekben foglalt feltételek alapján – évente „Csongrád város Díszpolgára” és „PRO URBE – CSONGRÁD” kitüntetéseket adományozhat.

A képviselő-testület munkaterve szerint ebben az évben az ***október 23-ai ünnepi ülésen*** kerül sor a kitüntetések átadására.

Az elismerésben részesítendő személyekre /szervekre, közösségekre/ javaslatot kértünk a képviselő-testület tagjaitól, a hivatal irodavezetőitől, az önkormányzati intézmények vezetőitől, valamint a Városi Televízión, a Helyi újságon és Csongrád város honlapján keresztül a lakosságtól.

A rendeletek előírásainak megfelelően a díszpolgári cím odaítélését és átadását megelőző eljárás lefolytatására a képviselő-testület 3 tagú eseti bizottságot hoz létre, amely a „PRO URBE – CSONGRÁD” kitüntetés odaítélését és átadását megelőző eljárást is lefolytatja. A bizottság vezetője a polgármester, 2 tagját pedig a képviselő-testület tagjai sorából választja. Az eseti bizottság javaslatát – a határidőre beérkezett javaslatok figyelembevételével – a polgármester terjeszti a képviselő-testület elé döntés végett.

Kérem az előterjesztés megvitatását és a határozati javaslat elfogadását.

**Határozati javaslat.**

Csongrád Városi Önkormányzat Képviselő-testülete a „Csongrád város díszpolgára” cím és a „PRO URBE – CSONGRÁD” kitüntetések odaítélését és átadását megelőző eljárás lefolytatására eseti bizottságot alakít az alábbiak szerint:

 **vezetője:** Bedő Tamás polgármester

 **tagjai:** Dr. Kádár László és

Máté Attila képviselők

A Képviselő-testület kéri a polgármestert, hogy a kitüntetések adományozására vonatkozó – rangsorolt és indokolással ellátott – javaslatokat a 2020. szeptember 24-i testületi ülésre terjessze be.

**Határidő:** szöveg szerint

**Felelős**: Bedő Tamás polgármester.

Erről jegyzőkönyvi kivonaton értesítést kap:

1./ a képviselő-testület tagjai,

2./ Bedő Tamás polgármester

Csongrád, 2020. augusztus 13.

 Bedő Tamás

 polgármester